Država da stopira plan oporezivanja! Srpski biznismeni iz Čikaga imaju poruku za Srbiju! - Naši u svetu\nDržava da stopira plan oporezivanja! Srpski biznismeni iz Čikaga imaju poruku za Srbiju!\nObjavljeno 04/03/20 u 21:00\nNajava Narodne banke Srbije (NBS) da će uskoro početi da pravi spiskove svih pošiljaoca i primaoca novca koji u Srbiju dolazi iz inostranstva, te da će, u zavisnosti od toga da li se koristi za privatne ili poslovne svrhe, taj novac biti oporezovan po stopama od 5-40 odsto (kako se za sada nezvanično saznaje), izazvao je negativne reakcije u Čikagu, drugom po veličini srpskom gradu na planeti.\nVlasnici privatnih kompanija, koje su ovde uglavnom iz sfere transporne industrije, ali i obični građani, listom ističu kako su ovakve mere udar na dijasporu koja godišnje, po nekim procenama, šalje čak 5 milijardi dolara u otadžbinu. Pored porodica koje izdržavaju, srpski imigranti zapošljavaju i veliki broj ljudi, uglavnom mladog i školovanog kadra, čije su plate znatno iznad prosečne u Srbiji, ali i u regionu, piše Serbiantimes.info.\n“Iskreno, nismo očekivali ovakav maćehinski odnos Srbije prema nama. Novac koji zarađujemo ovde već godinama prebacujemo u Srbiju, ulažemo u naše ljude, plaćamo plate i doprinose, moglo bi na neki način da se kaže i kako dijaspora izdržava Srbiju”, kaže Nikola Vasiljević, vlasnik kompanije “NV Freight” iz Čikaga.\nOn, međutim, dodaje da će nove državne mere, ukoliko se najave ostvare, značajno promeniti situaciju u tom smislu…\n“Bojim se da će se sve završiti tako što će iz Srbije krenuti novi talas izbeglica, da će i ono malo obrazovanih, radno sposobnih ljudi, koji govore strane jezike, krenuti za nama. Možda je to i cilj – da svi vredni i sposobni odu napolje i da šalju pare za Srbiju, koje će država oporezivati”, konstatuje Vasiljević.\nNjegov brat, Vladimir Vasiljević, vlasnik kompanije “Magnum Freight”, osvrće se na komentare da je ključni razlog zašto transportne kompanije iz SAD koje vode naši ljudi posluju u Srbiji jeste zato jer tamo pronalaze jeftinu radnu snagu…\n“Naši ljudi u Srbiji zarađuju u proseku više od hiljadu evra, što je tri puta više od prosečne plate. U zavisnosti od radnog iskustva i kvaliteta, ta plata može da ide i preko 2.000 evra. Baš me zanima da li ijedna strana kompanija u Srbiji plaća toliko svoje zaposlene? Ja znam jedino za one nesrećne ljude koji proizvode kablove u korejskoj firmi za 200 evra i nemaju vremena da odu u toalet, nego oblače pelene, za ne daj Bože. Priča o jeftinoj radnoj snazi je zlonamerna priča za naivne. Ko god se bavi ovim biznisom vrlo dobro zna da svako od nas može da otvori firmu i koristi resurse po Indiji i Bangladešu, što već rade sve velike američke kompanije, i što bi nas koštalo bar upola manje”, naglašava vlasnik kompanije “Magnum Expedited”.\nNjihov kolega Dejan Derikonjić, koji vodi jednu od najvećih balkanskih trucking kompanija u ovom delu Amerike, “DD Logistics“, smatra da najavljene mere Narodne banke Srbije nikome neće doneti dobro…\n“Ukoliko se te mere na kraju ipak sprovedu, to će biti samo na štetu Srbije. Naime, najveći broj kompanija će svoje resurse preneti u zemlje regiona, gde će otvoriti kancelarije i zaposliti ljude. Država ne samo da će ostati bez tog ekstra-profita koji je nameravala da uzme kroz nove poreze, nego i bez novca koji smo do sada plaćali na firme i plate zaposlenih u Srbiji”, konstatuje Derikonjić, koji u Americi živi već 28 godina.\nOn je ubeđen da će država ipak saslušati njihov glas i sugestije i na izvesno vreme odložiti primenu najavljenih mera.\n“Nadam se da će razum prevladati. Državi sigurno nije u interesu da nas izgubi kao poreske obveznike, a iskreno verujem da poštuje to što u Srbiji prema nekim procenama zapošljavamo preko 7.000 ljudi. Mi smo spremni za razgovor sa ljudima iz vlade, Privredne komore, pa da kroz razmenu mišljenja dođemo do najboljeg rešenja za sve. Mi nismo teroristi nego patriote, koje žele da nastave da pomažu svoju državu i njene građane”, ističe na kraju Derikonjić.\nSa njim se slaže i Marko Janković, menadžer kompanije “Magnum Expedited”:\n“Treba iskoristiti vreme koje je pred nama da se uspostavi kontakt između naših kompanija iz dijaspore i države. Tu ne mislim samo na transportne kompanije nego i one iz drugih sektora koje će biti pogođene novim propisima. Moramo naći zajednički interes u ovoj situaciji. Podsećam da za sve ove godine država nije učinila skoro ništa da našoj dijaspori otvori vrata i omogući povoljne uslove za ulaganje u srpsku privredu, a to je uradila za strane kompanije. Zašto nijedna kompanija iz dijaspore nije dobila 10 ili 12.000 evra po otvorenom radnom mestu u Srbiji, besplatnu zemlju i infrastrukturu u industrijskim zonama, kao što je bio slučaj sa stranim nemačkim ili italijanskim kompanijama?”, pita se Janković i podseća da “niko od njih nije otišao iz Srbije zato što mu je tamo bilo lepo”, da se situacija u mešuvremenu nije promenila i da će, ako se ovakav trend nastavi, Srbija uskoro ostati bez kvalifikovane radne snage.\nPored zaposlenih u transportnom biznisu, među onima koji će se najavljenim oporezivanjem naći na prvoj liniji udara su zaposleni koji rade u raznim Call centrima i Customer servisima (opet uglavnom američkih kompanija), zatim srpska IT industrija, dizajneri, prevodioci…\nOdluka NBS bi, ako se do tada ništa ne promeni, trebala da stupi na snagu 15. juna, do kada će se formirati baze podataka o doznakama. Uslove i načine vođenja registra propisala je NBS, koja je bankama i ostalim finansijskim institucijama naložila i rok do kada bi trebalo da pripreme tehničke uslove za formiranje takvog registra.\nU evidenciju NBS će biti upisani svi klijenti banaka koji šalju ili primaju novac iz inostranstva, svako ime koje šalje novac iz Srbije i svako kome novac stiže. Uvođenje registra predviđeno je nedavno usvojenim Zakonom o sprečavanju pranja novca i finansiranja terorizma.\nEL – Zvezda umalo do iznenađenja, drama u Istanbulu pripala Feneru! (VIDEO)\nMoskva je gorela 120 minuta – Spartak sa igračem manje pobedio CSKA!


Za ostanak starog savskog mosta tu gde je ili njegovo pretvaranje u most za pešake i bicikliste - Peticije.online\nPodeli na Fejsbuku (5044)\nPotpisi 3 750\nS obzirom da se već dosta godina donose pogrešne odluke koje se tiču Beograda, infrastrukture, izgleda, čistoće, zagađenja... i s obzirom na to da je rečno da je 3.000 građana podržalo odluku da se stari savski most premesti na Ušće (?!?!), pozivam sve koji vole svoj grad da, bar na ovaj način, pokažu da im je stalo. Hajde da nas bar 6.000 potpiše ovu peticiju i da pokaže gradskim vlastima da besmisleno uništavanje Beograda mora da prestane i da ima više građana koji NE ŽELE da se most premesti nego onih koji žele.\nTekst peticije: Ovim putem ZAHTEVAMO od gradskih vlasti da stari savski most ostane na svom mestu, da bude renoviran i pretvoren u most za pešake i bicikliste. Zahtevamo da ODMAH PRESTANU svi planovi za njegovo premeštanje na Ušće, čime bi se narušila i lepota parka na Ušću i potrošio ogroman iznos za premeštanje mosta, bespotrebno. Beogradu je potreban most za pešake i bicikliste (u Parizu odavno postoji most koji služi ISKLJUČIVO za pešake).\nNina Ogrizović Kontaktirajte autora peticije\nPotpisivanjem, ovlašćujem Nina Ogrizović da preda moj potpis onima koji imaju moć odlučivanja po ovom pitanju.\nPromovišite peticiju "Za ostanak starog savskog mosta tu gde je ili njegovo pretvaranje u most za pešake i bicikliste" na ovoj listi\nSve vreme 476 438\nSve vreme 76834 66625


Vujošević putuje u Istanbul na TRANSPLANTACIJU bubrega - Sportal\nsportal - Vest objavljena: 10:45 - 26.07.2018\n- Obaveštavam javnost da sam juče dobio informaciju o tome da će proces transplantacije jednog bubrega u moj organizam započeti u jednoj specijalističkoj ustanovi u Istanbulu. Istine radi, 30. jula počinju ispitivanja od čijih rezultata zavisi da li će do transplatacije doći - istakao je Vujošević, a prenose mediji iz BiH.\nOno zbog čega nije miran, jeste to što se termin operacije poklapa sa poslednjim mečevima u kvalifikacijama za Svetsko prvenstvo.\nZa kraj, istakao je sledeće:\n- Ljudima koji vode KS BiH dajem predlog da u interesu reprezentacije u ovom momentu, a prema svojim uverenjima i odgovornosti, donesu odluke o daljoj strategiji i u skladu sa njom kadrovskim rešenjima - naveo je Vujošević i dodao da ne želi nikakve medijske "dodatke" i "rijaliti" na saopštenje kojim se obratio, već mir i privatnost pred put u Istanbul.\nSvetska košarka Duško Vujošević Košarkaška reprezentacija Bosne i Hercegovine Transplantacija bubrega


Kina ulazi u Iran i istiskuje Ameriku sa Bliskog Istoka | Borba Info\nHome/Fakti/Kina ulazi u Iran i istiskuje Ameriku sa Bliskog Istoka\nKina ulazi u Iran i istiskuje Ameriku sa Bliskog Istoka\n30/03/2021\tFakti Leave a comment\nKina i Iran su udružili snage, potpisavši sveobuhvatni plan saradnje koji ima za cilj jačanje odnosa dve zemlje. Ruski eksperti komentarišu da Kina počinje odlučnije da okreće leđa Zapadu, dok uticaj Vašingtona u regionu Bliskog istoka slabi zbog faktora sile koji je potisnuo inteligenciju američke diplomatije.\nPregovori Kine i Irana su se odvijali u kontekstu zaoštravanja odnosa između ovih zemalja i Sjedinjenih Država, pa je ministar spoljnih poslova Kine Vang Ji izjavio da kineska strana nastavlja da se protivi jačanju spoljnog pritiska na Iran putem jednostranih sankcija. Pored toga, prema njegovim rečima, Peking „čvrsto podržava Teheran u njegovoj težnji da odbrani državni suverenitet“.\nStručnjak za Bliski istok i direktor informaciono-analitičkog centra „Bliski istok-Kavkaz“ Stanislav Tarasov kaže za Sputnjik da se konture takozvane blok politike uz učešće ne samo Irana, već i Turske, a to su dve zemlje na koje Kina računa, još uvek formiraju. On objašnjava da se najpre postavlja ekonomska osnova koja će se i dalje učvršćivati, dok će se ideološka geopolitička nadgradnja tek stvarati.\n„Činjenica je da je Kina kada je reč o odnosu sa zemljama Bliskog istoka, vodila vrlo delikatnu politiku, nije nametala nijednu svoju dogmu, nije se mešala ni u kakve sukobe, razvijala je ekonomsku saradnju, sprovodila svoje ozbiljne projekte, kao što je globalni politički projekat „Jedan pojas — jedan put“.\nDetalji potpisanog kinesko-iranskog sporazuma su nepoznati, ali sama činjenica da je reč o dugoročnom sporazumu ukazuje na to da i Kina i Iran više ne gaje nadu da će stupiti u kontakt sa Zapadom, jer je Bajdenov dolazak na vlast rađao izvesnu nadu da će se SAD vratiti nuklearnom sporazumu, da će sankcije biti ukinute i tako dalje“, kaže Tarasov.\nOn podseća da je Iran zemlja koja je vrlo bogata prirodnim resursima i ukoliko se sankcije ukinu, Iran bi vrlo brzo mogao postati centar moći na Bliskom istoku koji bi mogao da parira Turskoj. On takođe ističe da je Turska oportunista, ona ne zazire od kineskih investicija, dobija kredite, a Kina joj pomaže.\n„Kina, donedavno, nije ukazivala na svoje geopolitičke interese. Ali tokom posete Vang Jia brojnim zemljama na Bliskom istoku, Kina je počela da govori o pet principa za regulisanje situacije na Bliskom istoku, uključujući i palestinsko-izraelsko regulisanje.\nOvo je prvi put u posleratnom periodu kada Kina počinje da ističe sebe kao hegemona s pretenzijama upućenim glavnom hegemonskom igraču u ovom regionu. Ona počinje da traži modele ekonomske interakcije koji bi odgovarali upravo hegemonskoj strukturi. A ako Iran, čiji je položaj dosta povoljniji, pristane na saradnju, onda ispada da Peking „kroti“ Erdogana“, naglašava Stanislav Tarasov.\nRukovodilac programa „Rusija u Azijsko-tihookeanskom regionu“ Moskovskog Karnegi centra Aleksandar Gabujev smatra da sporazum Kine i Irana, pre svega, ima ekonomsku pozadinu.\n„Iran je pod sankcijama i važno mu je da ima izvore valute i spoljnog ekonomskog partnera. Kina je spremna da gradi infrastrukturu u Iranu i pomogne mu da sarađuje sa svetskom ekonomijom, pre svega kineskom kroz juan“, kaže Gabujev.\nUticaj Vašingtona na Bliskom istoku oslabio\nStanislav Tarasov skreće pažnju na to da je uticaj Vašingtona na Bliskom istoku zasigurno oslabio. On navodi da je američko vojno prisustvo postojalo i još delimično postoji, ali nema pobeda.\n„Kao primer imamo 2001. godinu i Avganistan u koji su Amerikanci ušli i nikako ne mogu da izađu, a zemlja je u rasulu. Centralna vlada ne kontroliše teritoriju zemlje, veći uticaj imaju talibani. Amerikanci su se protiv njih borili, a sada su prinuđeni da eksperimentišu s njima i potpisuju sporazume. Sledeći primer je 2003. godina i Irak, gde su takođe prisustvovali Amerikanci i njihovi saveznici. Irak je takođe potpuno uništen“, kaže ekspert.\nPrevious Odrađuje šta mu je naređeno: Vučić priprema Đilasa za naslednika\nNext ZEMUNAC PRETI NARODU: Pazite šta pričate o vakcinama, možete dobiti 5 GODINA ROBIJE


Nonpejper EK: Srbija ne može da zatvori nijedno poglavlje dok ne reši vladavinu prava - Slobodna misao\nKako osloboditi Srbiju od belivukovskog režima i “opozicije”\nMoje lično iskustvo sa “Đilasovim medijima”: Medijski mrak je još veći nego što se obično misli\nDimna zavesa vojne neutralnosti: Štetna za Srbiju, štetna za region\nGasprom u Srbiji: Uticaj koji je prerastao energetiku\nDragičević Šešić: Festival “Mirdita, dobar dan” razbija predrasude i ksenofobiju\nApsolutni prioritet za dalji napredak Srbije u procesu pregovora za pristupanje Evropskoj uniji jeste ispunjenje obaveza iz Poglavlja 23 i 24 koja se tiču vladavine prava i nijedno poglavlje neće moći da bude zatvoreno dok Srbija ne postigne ovaj cilj, navodi se u nezvaničnom radnom dokumentu (nonpejperu) kojim Evropska komisija izveštava Savet EU o napretku naše zemlje u evrointegracijama.\nNonpejper, odnosno nezvanični radni dokument Evropske komisije (EK), u koji su novinari Danasa imali uvid, sačinjen je na osnovu izveštaja o napretku koji je Srbija dostavila subkomitetu EU za oblasti pravde, sloboda i bezbednosti, u martu 2022 godine. EK je, osim podataka poslatih iz Srbije, u svom izveštaju obuhvatila i nalaze država članica, eksperata EU i organizacija civilnog društva.\n„Prioritet ukupnog daljeg napretka u pristupnim pregovorima je ispunjenje standarda iz poglavlja 23 i 24. Kako je predviđeno revidiranom metodologijom, nijedno poglavlje ne može biti zatvoreno dok Srbija ne postigne ovaj cilj. U cilji informisanja i pripreme naredne međuvladine konferencije (IGC) sa Srbijom, ovaj nonpejper pruža pregled ukupnog stanja i identifikuje otvorene probleme za koje Srbija mora da ostvari napredak kako bi ispunila kriterijume za poglavlja 23 i 24″, navodi se u dokumentu.\nEvropska komisija u nonpejperu se posebno dotakla i nedavno održanih izbora na svim nivoima, posedećajući da je njima prethodio međustranački dijalog u kome je posredovao Evropski parlament. EK zaključuje da su izbori protekli u znatno boljoj atmosferi nego što je to bio slučaj u prethodnim izbornim ciklusima, ali da su i dalje primetno neravnopravni uslovi u korist vladajuće stranke.\n„U Srbiji su 3. aprila održani predsednički i vanredni parlamentarni izbori. Na njima je zabeleženo učešće svih političkih snaga, nakon međupartijskog dijaloga u kome je posredovao Evropski parlament, te su na izborima predstavljene raznovrsne političke opcije. Prema preliminarnim nalazima i zaključcima međunarodnih posmatrača iz Kancelarije OEBS-a za demokratske Institucije i ljudska prava (ODIHR), osnovne slobode su u velikoj meri poštovane tokom kampanje, međutim, niz nedostataka rezultirao je neravnopravnom izbornom utakmicom i favorizovanjem nosioca vlasti“, navodi se u nonpejperu.\nPredizborni period posebno je pomenut i u konktestu medijskih sloboda odnosno uticaja vlasti na veći broj medija u toku kampanje što je kritikovano u nonpejperu.\n„U preliminarnim nalazima ODHIR-a vezanim za izbore održane 4. aprila, navodi se da, iako su mediji pružili prostor svim učesnicima izbora, većina javnih i privatnih medija sa nacionalnom frekvencijom favorizovali su aktuelnog predsednika i vladajuću koaliciju, ograničavajući time šanse da glasači donesu potpuno nezavisnu odluku“, ističe se u dokumentu.\nU periodu koji je obuhvaćen izveštajem (prethodnih godinu dana), Evropska komisija notirala je određene napretke na planu vladavine prava koji su u Srbiji postignuti, među kojima se posebno ističu izmene Ustava u delu o pravosuđu, usvojene nakon referenduma iz januara ove godine, koje su važan, ali ne i dovoljan korak, kako je adresirano izveštajem, ka nezavisnosti pravosuđa.\n„Dalji rad i politička posvećenost su potrebni za produbljivanje reformi i otklanjanje nedostataka, posebno u ključnim oblastima pravosuđa, borbi protiv korupcije i organizovanog kriminala, slobode medija i odnosa Srbije prema ratnim zločinima“.\nTakođe se navodi da u mnogim od ovih oblasti postoje kašnjenja u ispunjenju akcionih planova.\nU poglavlju 23, na koje je stavljen akcenat u ovom izveštaju, uspešno je završena ustavna reforma usvajanjem ustavnih amandmana u februaru 2022. godine, ali EK naglašava da su potrebne dodatne mere kako bi se obezbedio nepristrasan izbor sudija i tužilaca i njihova nezavisnost.\n„Rad na implementaciji zakona sada treba brzo da se nastavi kako bi se obezbedila nezavisnost sudstva. Ovaj zakon treba usvojiti u roku od jedne godine za pravosudne zakone i u roku od dve godine za usklađivanje sa svim drugim relevantnim zakonima. Dve stručne radne grupe (jedna za tužioce, jedna za sudove) osnovani su 15. aprila 2022. godine“, podseća se u izveštaju.\nBez obzira na ovaj pozitivan razvoj događaja, značajni izazovi i kašnjenja u implementaciju ostaju u pogledu nepristrasnosti, odgovornosti, efikasnosti i profesionalizma pravosuđa, pristupa pravdi i visokokvalitetne obuke kadra, navodi se u nonpejperu.\n„Sadašnji sistem regrutacije, premeštaja i unapređenja sudija i tužilaca još uvek treba da se revidira kako bi se osiguralo da su njihove karijere u potpunosti zasnovane na zaslugama. Preduzeti su brojni koraci za smanjenje prostor za politički uticaj na pravosuđe, međutim postoje brojni slučajevi u kojima se to dešava što nastavlja da bude problematično“.\nPrethodni članakDavid: Antievropeizam – prava priroda Vučićeve politike\nSledeći članak“Non-paper” EU i srpsko pravosuđe: Dve opcije pred belivukovskom vlašću\nslobodna misao - 02/07/2022 0\nPolitičku scenu u Srbiji odlikuje dominacija kriminalnog belivukovskog režima. “Opozicija” se, uz manji broj izuzetaka, pokazala kao formacija koja opslužuje taj režim. Ona je...\nslobodna misao - 30/06/2022 0\nSledi tekst o tome kako sam još 2020. godine uočio koju je ulogu Vučićev režim namenio Draganu Đilasu i “njegovim” medijima. U delu septembra i...\nslobodna misao - 01/06/2022 0\nOvaj autorski teskt poslat je 2. februara 2021. (dakle, pre 16 meseci!) u dve redakcije medija koji slove kao “nezavisni”. Glavni i odgovorni urednik...\nAnalize i kolumne170


Danska policija nastavlja da hapsi demonstrante\nDanska policija je i danas nastavila da hapsi demonstrante koji protestuju u Kopenhagenu kako bi izvršili pritisak na učesnike samita UN da usvoje obavezujući sporazum o sprečavanju klimatskih promena.\nPolicija je danas zaustavila oko 400 uglavnom mladih demonstranata, koji su se iz centra grada uputili u luku, gde se nalaze brojne industrijske kompanije i izvedu akciju "Hit The Production". Nakon što su aktivisti zaustavljeni i odbili da budu pretreseni, došlo je do koškanja i guranja sa policijom, posle čega je uhapseno 257 aktivista.\nU kamionu koji je bio na čelu potestne kolone pronadjeni su klešta i gas maske, a sama protestna šetnja nije bila prijavljena, saopštila je policija u Kopenhagenu.\nNa konferenciji UN o klimatskim promenama danas je slobodan dan, ali se više od 40 visokih zvaničnika okupilo na neformalnim razgovorima u danskom ministarstvu spoljnih poslova. Konferencija se održava u glavnom gradu Danske od 7. do 18. decembra, a predstavnici 192 zemlje pregovaraju o sporazumu kojim bi se usporilo globalno zagrevanje.


Ciljevi akcije | Prijatelj porodice 2018\nPokretanje akcije “Prijatelj porodice” ima osnovni cilj podizanje svesti o značaju povezivanja rada i roditeljstva i kreiranja takve radne sredine u kojoj će zaposleni imati mogućnost da daju svoj maksimum, a da se istovremeno održi balans između posla i porodice. U moderno doba ključni izazov uspešne kompanije jeste da zadrži talentovane i vredne radnike, da im pruži uslove u kojima će oni biti srećniji, zadovoljniji, pa samim tim i produktivniji. To je izazov i proces koji podrazumeva kreiranje odnosa poverenja između poslodavca i zaposlenog i radne atmosfere u kojoj će zaposleni moći da ostvari svoje profesionalne i životne ciljeve, poboljšavajući time i kvalitet života cele porodice.\nNagrađivanjem najboljih primera usklađivanja posla i porodičnog života, daće se podsticaj i drugim preduzećima i organizacijama da obrate još više i bolje pažnju na sve elemente saradnje u cilju postizanja najboljih rezultata po preduzeće, zaposlenog i društvenu zajednicu u celini.\nUvereni smo da će to dovesti u kraćem i srednjem roku do boljih rezultata poslovanja preduzeća i kvalitetnijeg života ljudi, a u srednjem/dužem roku do većeg nataliteta, viših standarda privređivanja, boljih rezultata privrede i porasta opšteg životnog blagostanja.\nAkcija “Prijatelj porodice” je naredni korak u postizanju opštih ciljeva koji treba da doprinesu boljitku privrede i društva i poboljšanju stope nataliteta u Srbiji. “Prijatelj porodice” predstavljaće značajnu kariku i podršku svim naporima u kreiranju zdrave radne atmosfere, viših standarda u pogledu usklađivanja rada i roditeljstva i uspešnije i konkurentnije privrede, što sve treba da dovede i do značajnih rezultata populacione politike koju vodi Vlada Republike Srbije.


NovaEnergija.net » Nemačka se sa Linux-a vraća na Windows Nemačka se sa Linux-a vraća na Windows – NovaEnergija.net\nwritten by Ivana Karanović July 29, 2018\nNemačka je bila poznata po tome što je gotovo kompletnu državnu administraciju prebacila na Linux. Međutim, izgleda da taj eksperiment nije bio uspešan, pošto je nedavno gradska uprava Minhena odlučila da se vrati na Windows, a objavljeno je i da cela pokrajina Donja Saksonija planira da sledi minhenski primer. Oni su prijavili da će u narednom periodu 13.000 računara prebaciti sa Linux-a nazad na Windows.\nMinhen je nakon 15 godina upotrebe Linux-a u februaru prošle godine odlučio da se vrati na Windows. Tranzicija koja je u Minhenu započela početkom ove godine mogla bi da košta čak 100 miliona €, ali država je na tome naučila lekciju. Donja Saksonija za početak razmatra promenu u Poreskoj upravi u cilju smanjenja troškova tranzicije. Za prvu godinu budžet tranzicije biće 5.9 miliona €, dok će do kraja tranzicije u ovoj ustanovi biti izdvojeno još 7 miliona €.\nPoreska uprava ovu odluku opravdava problemima sa kompatibilnošću. Radnici koji Poreskoj upravi šalju informacije sa terena upotrebljavaju Windows, dok je u kancelarijama instaliran OpenSUSE Linux, što je često dovodilo do problema sa prijemom i procesiranjem podataka i dokumenata.\nPrelazak na Windows je još uvek u ranoj fazi, jer Vlada Donje Saksonije trenutno definiše uslove za migraciju, nakon čega će biti odabrano i najbolje rešenje tog procesa.\nIzvor: The Register / PC Press\nNemačka se sa Linux-a vraća na Windows was last modified: July 28th, 2018 by Ivana Karanović\nOvi pretraživači čuvaju vašu privatnost i sigurnost\nE-inspekcija i novi zakoni za borbu protiv...\nE-beba: Prijava rođenja deteta za 15 minuta...\nVozačke dozvole će od 1. jula moći...\nOvo su zemlje sa najbržim internetom na...\nNapravljena prva višejezična elektronska baza pravnih i...


Vučićeva Tviter diplomatija - predstava za domaću javnost - European Western Balkans\nVučićeva Tviter diplomatija – predstava za domaću javnost\nAutor EWB 04. 11. 2019.\n“Majo, ko je trovao Albance”, “Vučić presavio tabak pa napisao pismo”, “Kažite da li su Srbi trovali Albance”, ovim naslovima srpski mediji su polovinom oktobra ispratili slanje pisma Aleksandra Vučića portparolki Evropske komisije Maji Kocijančič povodom slučaja trovanja predstavnika Centralne izborne komisije na Kosovu, prilikom pregledanja izbornog materijala koji je pristigao iz Srbije.\n“Uveren sam da, posle nekoliko dana budnog praćenja afere trovanja u Prištini, imate zaključak o tome šta se tačno dogodilo. Zato vas molim da celokupnoj evropskoj javnosti kažete jesmo li mi Srbi trovali Albance antraksom, novičokom ili nekim težim otrovom”, piše u Vučićevom pismu koje je „poslao“ preko Tvitera pre dve nedelje.\nMeđutim, nezadovoljan time što se još uvek ne zna šta se dogodilo, kao i time što izgleda na večeri koju je pre nekoliko dana priredila šefica diplomatije EU Federika Mogerini nije uspeo lično da pita šeficu diplomaitje niti njenu potparolku o slučaju koji ga muči, Vučić je odlučio da u Brisel pošalje još jedno pismo. I to opet Maji Kocijančič.\n“Molim vas, draga Majo, da nam konačno kažete da li je u pitanju bio antraks, novičok ili sredstvo za čišćenje nameštaja. Dok sam živ neću odustati od traganja za odgovorom na ovio važno pitanje. Žao mi je što se ovako važnom stvari u kojoj su navodno učestvovali Srbi očigledno ne bavi ni EU, ali ni Metju Palmer. Ja hoću. Unapred zahvalan”, pisao je Vučić u sovm drugom po redu Tviter pismu.\nMeđutim, ono što iz ova dva pisma nije jasno jeste zašto se predsednik Vučić “namerio” baš na potparolku Evropske komisije Maju Kocijančič, čiji je posao samo da prenosi infomracije koje se tiču rada Evropske komiisje i šefice diplomatije, a ne da odgovara na upite šefova država. Međutim, za novinarku Danasa Mariju Stojanović je donekle razumljivo da se Vučić obratio baš Maji Kocijančič jer je ona u proteklih sedam godina postala prepoznatljivo lice na balkanskoj sceni, pre svega zbog pregovora Beograda i Prištine, posle kojih javnosti saopštava rezultate i uspešnost završenih rundi, ali i stav EU.\n“Takođe, Federika Mogerini, čija je Kocijančić portparolka, uskoro napušta funkciju visoke predstavnice EU za spoljnu politiku i bezbednost, kao i posrednice u pregovorima o Kosovu, jer joj ističe mandat, pa je Vučić, verovatno, procenio da nema svrhe da piše nekome ko je ‘odlazeći’, i obratio se Kocijančič”, navodi Stojanović.\nBila prepoznatljivo lice ili ne, posao Maje Kocijančič nije da vrši istražne radnje i o njima obaveštava predsednika Vučića, jer EU i njene institucije nisu ni na koji način umešani u pomenuti slučaj trovanja predstavnika Centralne izborne komisije na Kosovu. Takođe, postavlja se i pitanje zašto predsednik jedne države zvanična pisma šalje preko društvenih mreža. Odgovor, prema rečima novinarke Danasa Marije Stojanović, vrlo je jednostavan i očit – još jedna Vučićeva predstava za domaću javnost.\n“Vučić je i ranije preduzimao slične korake, pokušavajući da iznova skrene pažnju Brisela na poteze Prištine koje Beograd smatra neprihvatljivim, i koji, ruku na srce, uglavnom i jesu bizarni, kao što je brojanje glasova u Prištini prilikom kojeg su članovi CIK-a bili obučeni kao da su iz Ratova zvezda. Baš kao što predsednik Srbije kada javno ‘grdi’ Zapad računa na dobijanje poena na domaćem terenu, tako i kosovski zvaničnici režiraju scene za javno mnjenje u Prištini”, objašnjava potez predsednika Stojanović.\nOno što, ipak, nije najjasnije i razumljivo jeste zašto predsednik Vučić pismo takve sadržine šalje na adresu visoke predstavnice EU za spoljnu i bezbednosnu politiku, koja, prema Ugovoru iz Lisabona, ima zadatak da “sprovodi zajedničku spoljnu i bezbednosnu politiku EU” i predstavlja jedinstvenu poziciju Unije po pitanjima koja se tiču spoljne politike i bezbednosti. Dakle, vrlo je jasno da Federika Mogerini, pa tako i njena portparolka, nemaju nikakve ingerencije da komentarišu ono što se desilo u slučaju otvaranja izbornog materijala iz Srbije, a pogotovo ne dok je istražni postupak u toku.\nDodatnu konfuziju unosi i to da predsednik Srbije zahteva od Maje Kocijančić i EU da pruži odgovor na to da li postoji bilo kakav dokaz o umešanosti Srba, kao i to da u slučaju da ne postoji, potvrdi “ko je počeo laž“. EU ne samo da nema nadležnosti da utvrđuje krivičnu odgovornost, nego je iz svih prethodnih istupa EU, kada su prepirke između država regiona u pitanju, jasno da to da će ostati uzdržana, bez zauzimanja stava jedne ili druge strane.\nMeđutim, uprkos tome što formalno EU nije adresa za ovakva pisma i traženje razjašnjenja, novinarka Danasa Marija Stojanović, ipak, kaže da se Vučićev potez, donekle može razumeti i ima logike. Tako je bilo i ovog puta, jer je Kocijančič Vučiću kratko zahvalila na upućenom “Tviter pismu” i da će Evropska unija nastaviti da prati situaciju na Kosovu. Međutim, o dokazima da li postoji umešanost Srba u ceo slučaj, Kocijančič nije davala komentar.\n“Iako je EU zvanična posrednica u briselskim pregovorima, bliska prošlost nas uči da Brisel u većini slučajeva ne reaguje na “pismo diplomatiju”, a i čak kada to čini, reakcije su uglavnom “mlake” i “nemušte””, objašnjava Stojanović.\nOno što svakako nije bilo ni mlako ni nemušto jeste ton pisma kojim je pismo napisano. I pored toga što je tako oštar, pomalo čak i ironičan ton, nesvojstven za diplomatske krugove i nosioce najviših državnih funkcija, Stojanović ne smatra da će to značajno uticati na poziciju Srbije u EU ili na buduće odluke o napretku naše zemlje, koji je već dovoljno spor.\n“Ne verujem da oštar ton dodatno ugrožava ionako “krhku” poziciju Srbije u EU. Stiče se utisak da se zapadnobalkanski lideri, uključujući predsednika Srbije, u poslednje vreme utrkuju u tome ko će “brže, jače i bolje” podeliti “packe” Uniji, što je, ponovo, donekle, logično i ne predstavlja iznenađenje ako se uzme u obzir činjenica da je perspektiva članstva država ovog regiona “na dugom štapu”. To oklevanje u vezi sa daljim proširenjem najbolje se može videti na primeru neotvaranja pristupnih pregovora za Severnu Makedoniju i Albaniju”, zaključuje Stojanović.\nAleksandar VučićKosovoMaja KocijančićMarija Stojanović\nFabrici: Neophodno primenjivanje zakona o korupciji


Manchester United ovog ljeta potrošio rekordnih 93,5 miliona eura na pojačanja – Kakanj-X\nManchester United ovog ljeta potrošio rekordnih 93,5 miliona eura na pojačanja\nJedan od najboljih svjetskih klubova Manchester United sa 93,5 miliona eura potrošenih na dovođenje novih igrača ovoga ljeta je zabilježio najveću potrošnju u svojoj klupskoj historiji.\nEngleski klub, koji je kao posljednje pojačanje doveo Marcosa Roja iz Sporting Lisabona, ovo ljeto je zabilježio astronomske transfere.\nNovi trener Manchester Uniteda Louis van Gaal ove godine je doveo vrlo zvučna imena kako bi sa klubom ostvario nove uspjehe nakon prošle sezone koja i nije bila baš sjajna za popularne “crvene đavole” koji su sezonu završili na sedmom mjestu.\nTako su ovoga ljeta u klub došli 19-godišnji lijevi bek Southamptona Luke Shaw za 37,5 miliona eura, Ander Herrera iz Athletico Bilbaoa za 36 miliona eura i Rojo, koji je stigao iz Sporting Lisabona, a koštao je 20 miliona.\nManchester United je tako na dovođenje ove trojice igrača potrošio ukupno 93,5 miliona eura što je rekordna cifra ovog kluba izdvojena za dovođenje novih igrača.\nTrofejni engleski klub je također prošle godine doveo Juan Matu iz Chelseaja za 45 miliona eura.\nU ljeto 2007. godine, Manchester United je potrošio 77,5 miliona eura na dovođenje Andersona Luisa de Abreu Oliveire, Micheala Owena, Nanija, Owena Hargreavesa i Tomasza Mirosława Kuszczaka.\nOsim toga u ljeto 2011. godine engleski klub je potrošio 66,2 miliona eura na dovođenje Davida de Gee, Phila Jonesa i Ashleyja Younga.\nTakođer, Manchester je u ljeto 2001. godine potrošio 62,5 miliona za prelazak Juana Sebastiana Verona, Ruuda van Nistelrooya i Roya Carrolla u ovaj klub.\nZanimljivo je da je u ljeto 2006. godine engleski klub potrošio “samo” 18 miliona eura na dovođenje Michaela Carricka.\nKatastrofa Manchester Uniteda: anonimusi pregazili Crvene đavole


Jeftini letovi iz Saidpur do Palestine - Avio karte Saidpur Palestina - eSky.rs\nAvio karte iz Saidpur do Palestine\nPretražite letove iz Saidpur do Palestine\nProverite najbolje prilike za letove iz Saidpur do Palestine\n✔ Postoje li posebne ponude za letove iz Saidpur do Palestine na eSky.rs?\n✔ Mogu li se pobrinuti za osiguranje prilikom rezervacije leta iz Saidpur do Palestine?\n✔ Ako rezervišem let iz Saidpur do Palestine, mogu li da rezervišem ujedno i smeštaj?\n✔ Koje avio-kompanije nude letove iz Saidpur do Palestine?\nBudite sigurni, da na eSky.rs ponuda letova iz Saidpur do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Bangladeša Jeftini letovi iz Bangladeša Jeftini letovi za Koks Bazar Jeftini letovi iz Koks Bazara Jeftini letovi za Santa Mariju (CA) Jeftini letovi iz Santa Marije (CA)\nJeftini letovi do Butana Jeftini letovi iz Butana Jeftini letovi do LA Ontario Jeftini letovi od LA Ontario


REGIJA – News Portal\nHome / VESTI / REGIJA\n2 sata ago\tREGIJA 0\nMinistarstvo odbrane BiH je od kraja 2015. pa do kraja 2017. godine na različite ugovore o djelu utrošila skoro četrdeset hiljada maraka. Odgovor je ovo na poslaničko pitanje državnog zastupnika SDP-a Saše Mgazinovića. On je ministricu odbrane Marinu Pendeš (HDZ BiH) pitao koliko je osoba zaposleno u njenom mandatu po ...\nMinistar spoljne trgovine i ekonomskih odnosa BiH i potpredsjednik SDS-a Mirko Šarović u intervjuu za Vijesti.ba govori o zabrani izvoza bh. jabuka u Rusiju, mjerema koje treba preduzeti na sankcionisanju odgovornih, ali ističe i da ruska vrata za ovaj bh. proizvod nisu zauvijek zatvorena. Tema razgovora je i spisak “nepodobnih ...\n15 sati ago\tREGIJA, VESTI 0\nSrpska političarka sa Kosova i Metohije Rada Trajković rekla je danas da je višesatni razgovor predsednika Srbije Aleksandra Vučića sa građanima u Lapljem selu kod Gračanice “prava politička zadruga” koja je za cilj imala da “prekrije krivicu za ubistvo Olivera Ivanovića”. “Ja mislim da se nikada nešto toliko sramno desilo ...\n1 dan ago\tREGIJA, VESTI 0\nNekadašnji potpredsednik Vlade Srbije Momčilo Trajković uputio je otvoreno pismo predsedniku Srbije Aleksandru Vučiću. On je istakao da je dobio poziv od Vučića, povdom zahteva da se sretnu prilikom njegovog boravka u Gračanici, kao i da je tom prilikom dogovoreno da se razgovor organizuje između 16 i 18 sati, ali ...\nVUČIĆ DECI PODELIO POKLONE I LOMIO POGAČU: Predsednik gost na slavi Sveti Jovan kod porodice Stević u Gračanici(FOTO)\n2 dana ago\tREGIJA, VESTI 0\nGRAČANICA – Predsednik Srbije Aleksandar Vučić je posetio je danas popodne jednu srpsku porodicu u Gračanici, koja slavi Svetog Jovana. FOTO: TANJUG/DIMITRIJE GOLL Vučić je domaćinu čestitao slavu, deci podelio poklone, a potom, na molbu domaćina, seo u čelo slavskog stola. FOTO: TANJUG FOTO: PREDSEDNIŠTVO SRBIJE FOTO: ...\n3 dana ago\tREGIJA, VESTI 0\nUbice Olivera Ivanovića ispalile su u njega šest metaka, koristile pištolj “duga devetka”, dovezle se automobilom čiji se poslednji vlasnik nalazi u Srbiji. To su za sada jedine činjenice, koje je u medije iznela kosovska policija. Ipak, u javnosti se uveliko spekuliše u kom bi pravcu mogla da ide istraga, ...\nEvropski komesar za proširenje i susedsku politiku Johanes Han poručuje da Unija sigurno neće primiti zemlju koja ima bilo kakva otvorena pitanja sa susedima, uz ocenu da “Srbija mora da reši situaciju oko Kosova”. Prema njegovim rečima, ubistvo Olivera Ivanović pokazuje krhkost regiona. “Srbija i Crna Gora su u ovom ...\nVučić u Mitrovici na mestu ubistva odaje poštu Ivanoviću\n4 dana ago\tREGIJA, VESTI 0\nKosovska Mitrovica — Predsednik Aleksandar Vučić odaće poštu lideru Građanske inicijative SDP Oliveru Ivanoviću polaganjem venca na mestu njegovog ubistva, u Kosovskoj Mitrovici. Vučić će u subotu i nedelju boraviti na Kosovu i Metohiji, kako bi razgovarao sa kosovskim Srbima i ohrabrio ih nakon ubistva Ivanovića, u utorak, u Mitrovici. ...\nMakedonski predsednik Đorđe Ivanov izjavio je večeras da neće potpisati ukaz o proglašenju Zakona o upotrebi jezika, kojim se albanski uvodi kao drugi zvaničan jezik u Makedoniji, prenosi MIA. „Umesto da u duhu dijaloga i suživota gradimo multietničko društvo pomoću pravednih i opšteprihvaćenih zakona, mi donosimo nepravedan i represivan zakon kojim se favorizuje samo ...\nVučić zvao telefonom Tačija! EVO ŠTA JE TRAŽIO…\n5 dana ago\tREGIJA, VESTI 0\nPredsednik Srbije Aleksandar Vučić razgovarao je telefonom sa Hašimom Tačijem o ubistvu lidera Građanske inicijative SDP Olivera Ivanovića. Predsednik Republike Srbije Aleksandar Vučić razgovarao je telefonom sa predsednikom privremenih institucija Prištine, Hašimom Tačijem, navedeno je u saopštenju kabineta predsednika. “Dvojica sagovornika saglasila su se da je dijalog Srba i Albanaca, ...\nTRAGIČAN KRAJ NEKAD NAJLJEPŠE ŽENE U JUGOSLAVIJI: Ubila se u Beogradu zbog usamljenosti?!\nOVO SVI KOMENTARIŠU: Da vam kažemo nešto o tim “Slovencima” koji su uzeli zlato\nSTRANI TURISTI SE RASPITIVALI O BOMBARDOVANJU: Baka iz Beograda otela vodiču mikrofon i OSTAVILA SVE BEZ TEKSTA!\nDIKTATOR U PANIČNOM STRAHU: U očaju nastavlja da goni svoje sluge da lažu za njega, kako bi sakrili LAŽI KOJIMA VUČIĆ OBMANJUJE SRBIJU 5 GODINA!


Slijede konkursi za buduće zaposlenike državnog zatvora - Portal 072info\nNakon što je data saglasnost na Pravilnik o unutrašnjoj organizaciji državnog zatvora, uslijedit će raspisivanje konkursa i prijem zaposlenika, kao i obuke stražara, tako da je teško procijeniti kada će tačno u ovaj zatvor u Istočnom Sarajevu biti prebačeni prvi zatvorenici.\nKazali su to u Ministarstvu pravde BiH, nakon što je Vijeće ministara BiH dalo saglasnost na Pravilnik o unutrašnjoj organizaciji Zavoda za izvršenje krivičnih sankcija, pritvora i drugih mjera BiH.\n-Davanje saglasnosti je korak ka početku rada Zavoda u smislu da se donese sistematizacija da postoje ta i ta radna mjesta. Ide konkurs, prijem, obuka onih koji će raditi osiguranje, stražu… Nadamo se da će prvi zavorenici biti prebačeni iduće godine. Teško je prognozirati kada tačno – dodaju u Ministarstvu pravde.\nNapominju da će državni zatvor, po sistematizaciji radnih mjesta, imati blizu 300 uposlenih čuvara, administrativnih radnika, kuhara, odgajatelja…\nU ovaj objekat uloženo je oko 40 miliona eura.


Nikaragva planira da se snabde vakcinom „Sputnjik Ve“ - Sputnjik Srbija\n14:04 13 Jun 2021\nNikaragva planira da se snabde vakcinom „Sputnjik Ve“\n08:09 19.01.2021 Preuzmite kraći link\nVlasti Nikaragve potpisale su sa ruskom stranom primarne dokumente za razmenu informacija o ruskoj vakcini protiv virusa korona „Sputnjik Ve“ (Sputnik V) i prešle na razgovore o tehničkim pitanjima isporuka, izjavio je za Sputnjik trgovinski predstavnik Rusije u Nikaragvi Petar Pankratov.\nPrema njegovim rečima, Ruski fond za direktne investicije odgovorno pristupa pitanju moguće saradnje – uz pomoć ambasade Rusije u Nikaragvi odvijaju se video-konferencije i razmena informacija, tim pre što je to pitanje tehnički teško, u sadašnjoj fazi već su uključeni stručnjaci sa obe strane.\nBez preciziranja obima planiranih isporuka vakcine Instituta „Gamaleja“, Pankratov je istakao da lokalna vlada ima velike planove za imunizaciju građana – „radi se o veoma velikom pokrivanju“. Osim bilateralnih pregovora sa Rusijom, zemlja učestvuje u međunarodnom mehanizmu distribucije vakcina „Kovaks“, prema kojem se očekuje da isporuke počnu u februaru.\nPregovore o kupovini ruske vakcine, prema rečima diplomate, vode i vlasti drugih zemalja Centralne Amerike; interesovanje za preparat Instituta „Gamaleja“ poraslo je nakon početka njegove isporuke u Latinsku Ameriku. Preparat je već odobren za hitnu upotrebu u Argentini, Boliviji, Venecueli, Paragvaju i isporučuje se u Argentinu.\n„Svi su zainteresovani i traže više informacija, posebno nakon što je vakcina otišla u Latinsku Ameriku. Svi shvataju da se ova vakcina pokazuje kao radni instrument, pri tom pristupačniji od nekih drugih vakcina“, naglasio je Pankratov.\nParagvaj registrovao rusku vakcinu „Sputnjik Ve“\nVenecuela registrovala rusku vakcinu „Sputnjik Ve“\nkovid 19, Nikaragva, vakcina, Sputnjik V\n13:55 Hakeri ukrali privatne podatke preko tri miliona kupaca „Folksvagen grupe“\n13:36 Lugansk: Ukrajinske snage postavljaju PVO sisteme na kontakt liniju u Donbasu\n13:35 Novak kreće po trofej! /uživo/\n13:29 Vučić: Borićemo se za Srbiju, bićemo sluge samo svoga naroda i države\n13:19 Otac je legenda, a sin – heroj!


Za nabavku brzih antigenskih testova 1,5 miliona KM @ InfoBijeljina \nUpravni odbor Kompenzacionog fonda Republike Srpske održao je danas 2. telefonsku sjednicu.\nNa današnjoj sjednici, Upravni odbor Kompenzacionog fonda Republike Srpske prihvatio je Informaciju o potrebi obezbjeđenja finansijskih sredstva za nabavku brzih antigenskih testova za dokazivanje virusa korona, saopšteno je iz Biroa za odnose s javnošću Vlade Srpske.\nOdobravaju se finansijska sredstva u iznosu 1.500.000 KM sa PDV-om za nabavku direktnih antigenskih testova za dokazivanje virusa korona, za potrebe zdravstvenih i drugih ustanova u Republici Srpskoj. Zadužuje se ЈZU Institut za javno zdravstvo Republike Srpske da izvrši nabavku testova, navodi se u soapštenju.\nTakođe, Upravni odbor Kompenzacionog fonda Republike Srpske usvojio je Informaciju o stanju u ЈU Zavod za zapošljavanje Republike Srpske sa zahtjevom za dodjelu finansijske pomoći za saniranje posljedica izazvanih širenjem virusa korona, te je zaključio da su ispunjeni uslovi za dodjelu sredstava za saniranje posljedica korona virusa na poslovanje ЈU Zavod za zapošljavanje Republike Srpske.\nOdobrava se isplata sredstava u ukupnom iznosu od tri miliona za saniranje posljedica virusa korona na poslovanje ЈU Zavod za zapošljavanje Republike Srpske, saopšteno je iz Biroa za odnose s javnošću Vlade Srpske.\nZa realizaciju ovog zaključka zadužuje se Kompenzacioni fond Republike Srpske, Ministarstvo finansija i Ministarstvo rada i boračko-invalidske zaštite.\nKažnjen zbog proslave Badnjeg dana: SMETALA TROBOJKA NA BADNJAKU\nRepublika Srpska još nema mogućnost da utvrđuje sojeve novog virusa korona zbog ...


Milan ponudio Ibrahimoviću šest miliona evra za 18 meseci - SPORTSKI ŽURNAL\nPosle 12 kola u Seriji A Milan je 14. na tabeli sa 13 bodova, 19 manje od vodećeg Juventusa\nFudbalski klub Milan navodno je ponudio napadaču Zlatanu Ibrahimoviću ugovor na 18 meseci vredan šest miliona evra, preneli su danas italijanski mediji.\nKako je navela Gazeta delo sport, švedskom fudbaleru ponuđen je šestomesečni ugovor, uz opciju nastavka saradnje na još godinu dana, za ukupno šest miliona evra.\nIbrahimović (38) će u decembru napustiti Los Anđeles Galaksi, a brojni mediji naveli su da je u kontaktu sa predstavnicima Milana.\nIbrahimović je, navodno, tražio milion evra mesečno, ali je uprava "roso-nera" spremna da mu ponudi trećinu.\nSportski direktor Milana Zvonimir Boban prvobitno je Ibrahimovićevom agentu ponudio šestomesečni ugovor. Ibrahimović je u telefonskom razgovoru sa Bobanom rekao da će za nekoliko nedelja doneti odluku.\nPosle 12 kola u Seriji A Milan je 14. na tabeli sa 13 bodova, 19 manje od vodećeg Juventusa.


Bečejski Mozaik 22 avgust 2014\nPoznati dirigent bečejskog hora, kompozitor i umetnik Milenko Šustran sredinom 2011. godine dobio je spomen ploču koja je postavljena na zgradu Muzičke škole „Petar Konjović“ u centru Bečeja. Ovim simboličnim činom odato je dužno poštovanje još jednom od znamenitih Bečejaca koji je svojim umetničkim delovanjem, kako je rečeno, „ostavio neizbrisiv trag“ u jugoslovenskoj horskoj muzici, a i životu Bečeja i Bečejaca.\nDeo turističke ponude u Bečeju bi svakako bila i sinagoga sagrađena 1883. godine u eklektičnom stilu da nije srušena 1961. godine. Umesto sinagoge danas imamo spomen ploče. U nastojanju da se ta „greška“ ili „nepravda“ na neki način ispravi, lokalna samouprava je u decembru 2011. godine postavila dve spomen ploče na renoviranoj zgradi Dečjeg vrtića „Labud Pejović“ u ulici Miloša Crnjanskog, posvećene jevrejskoj zajednici koja je nekada postojala u Bečeju i u znak sećanja na jevrejsku školu koja se nalazila u ovoj zgradi, ali i na sinagogu koja se nalazila u neposrednoj blizini, odnosno na ulazu u današnje naselje „Nestor Džilitov“.\nDok stara brodska prevodnica, poznatija kao Šlajz, čeka da jednog dana ponovo zasija u punom sjaju, jer to i zaslužuje, dobro je to što je u međuvremenu urađena sanacija i rekonstrukcija zgrade njenog turbinskog postrojenja, koja je pretvorena u izložbeni prostor. Ovaj prostor je otvoren i predstavljen kao atraktivan turistički lokalitet u maju 2011. godine. Od tada mogu da ga posećuju najavljene grupe turista, a možda će jednog dana biti svakodnevno dostupan i Bečejcima ili posetiocima iz okolnih mesta.\nZelena ulica je nekada bila jedna od najlepših ulica u gradu i krasili su je, pored drvoreda, i dekorativni svodovi od kovanog gvožđa na kojima su bile postavljene ulične svetiljke, koje su električnu energiju dobijale od pomenutog turbinskog postrojenja. Njih odavno nema, jer su zamenjene za tadašnje vreme savremenijim lampionima, a nakon godina korišćenja mnogi od njih nisu bili više u funkciji. Početkom 2012. godine u delu Zelene ulice, kao i u delu nekoliko ulica koje vode do gradskog trga, ulična rasveta je obnovljena i postavljene su nove svetiljke. Nadajmo se da će uskoro i ceo grad dobiti dugo očekivanu i najavljivanu štedljivu uličnu rasvetu.\nPre nekoliko godina Bečejci su dobili „Zeleni korzo“ na kraju Zelene ulice prema Tisi, kao deonicu prijatnu za šetnju i odmor. Prošle godine na „Zelenom korzou“ postavljena je suvenirnica u kojoj se mogu pogledati i kupiti rukotvorine udruženja žena.\nU neposrednoj blizini „Zelenog korzoa“ nalazi se i jedno od retkih ispravnih dečjih igrališta, gde mališani mogu da se igraju u prijatnom okruženju, a tu su i klupe da njihovi pratioci, mame, tate, bake i deke mogu da predahnu.\nU blizini Gornjeg parka u Glavnoj ulici prošle godine je renoviran objekat u kom se nalazi sedište Oldtajmer kluba Bečej - Novi Bečej, koji je aktivirao svoj rad i organizovao nekoliko manifestacija okupljajući zaljubljenike u stare dvotočkaše i četvorotočkaše iz Bečeja i iz drugih krajeva zemlje i inostranstva.\nOsim što je lepo videti uređen prostor ispred zgrade Doma zdravlja u Bečeju, to je učinjeno i iza, a otišlo se i korak dalje, pa je pre nekoliko godina urađena praktična i korisna stvar: otvoren je još jedan prilaz ovom objektu iz ulice Miloša Crnjanskog.\nViše iz ove kategorije Lepša strana Bečeja »


Šef srpske diplomatije Nikola Selaković primio je danas u Ministarstvu spoljnih poslova učesnike Letnjeg kampa za srpsku decu iz regiona i tom prilikom je mlade goste upoznao sa svojim radom i načinom na koji funkcioniše Ministarstvo.\nSelaković je izrazio zadovoljstvo što su učesnici Letnjeg kampa u poseti glavnom gradu Srbije i poručio da je Beograd prestonica svih Srba.\nMinistar je istakao da je Beograd grad koji se ubrzano menja i raste, grad u koji hrle svi sa Balkana, i poželeo srpskoj deci iz regiona da što češće dolaze i upoznaju Srbiju.\nGovoreći o znamenitostima Beograda, Selaković je posebno izdvojio Hram Svetog Save i podvukao da smo svi veoma ponosni na najlepši pravoslavni hram u svetu.\nSelaković se posebno osvrnuo na natpis na dečjim majicama „Učimo ćirilicu“, i poručio da je važno da uče i druge jezike, ali da ne zaborave naš srpski jezik i ćirilicu.\nKonstatujući da su ovoj grupi učesnika Letnjeg kampa i deca iz dalmatinskog Kosova, Selaković je poručio da Srbi ne mogu da pobegnu od svog Kosova a ni Kosovo od njih.\nTakođe, ministar je izrazio zadovoljstvo što je s učesnicima Letnjeg kampa i njihov sveštenik i naglasio da to upravo pokazuje da tamo gde opstaje srpska crkva, opstaje i naš narod.\nSelaković je poželeo organizatorima Letnjeg kampa da što više dece dovode u Beograd, rekavši da će ih u Ministarstvu spoljnih poslova uvek čekati otvorena vrata.\nDobrodošlicu učesnicima Letnjeg kampa poželela je i supruga predsednika Srbije Tamara Vučić.\nTakođe, poželela je da iz Srbije ponesu dobre emocije i lepa iskustva koja će ih uvek iznova vraćati ovde.\nU grupi koja je posetila Ministarstvo bilo je 44 dece, uzrasta od 7 do 14 godina iz Uzdolja, Vira, Kule Atlagića, Islama Grčkog, Radučića, Nunića, Zadra, Bribira, Đevrsaka, Riđana, Odžaka, Bosanskog Grahova, Drvara, Bosanskog Petrovca i Glamoča.\nDeca su danas imala priliku da posete i Muzej srpske diplomatije, koji se nalazi u zgradi Ministarstva spoljnih poslova, gde su upoznata sa delima velikih srpskih diplomata.


13. mart 2012. godine Generalni sekretar Narodne skupštine Veljko Odalović razgovarao sa kadetima 136. klase Vojne akademije\nGenerali sekretar Narodne skupštine Veljko Odalović razgovarao je danas u Domu Narodne skupštine sa kadetima 136. klase Vojne akademije i sa njihovim profesorima dr Zoranom Jeftićem i Milenkom Lalovićem.\nPozdravljajući kadete Vojne akademije, generalni sekretar je istakao da se ova poseta dešava u danu kada su raspisani parlamentarni izbori i da će i oni, svojim pravom glasa, ovaj put direktno uticati na izbor narodnih poslanika.\nVeljko Odalović je upoznao kadete sa izmenama u načinu izbora narodnih poslanika, koje su utvrđene Zakonom o izmenama i dopunama Zakona o izboru narodnih posalnika, usvojenim 2011. godine. Takođe, generani sekretar Narodne skupštine je goste upoznao i sa predstavničkom, zakonodavnom i kontrolnom funkcijom Narodne skupštine, navodeći da upravo Narodna skupština vrši demokratsku kontrolu sektora bezbednosti.\nVeljko Odalović je naglasio da je u protekle četiri godine veliki broj mladih ljudi posetio Narodnu skupštinu, upoznao se sa njenom organizacijom i načinom rada, kao i sa samim zdanjem i da su takve posete veoma korisne za bolje razumevanje važnosti posla koji se obavalja u Narodnoj skupštini.\nNakon sastanka sa generalnim sekretarom, kadeti Vojne akademije i njihovi profesori obišli su Dom Narodne skupštine.


Počelo sa radom međuministarsko operativno radno telo za zaštitu od vršnjačkog nasilja | Edukacija\nDanas je u Ministarstvu prosvete održan prvi sastanak operativne radne grupe za zaštitu od vršnjačkog nasilja, koja je oformljena na osnovu sporazuma resornih Ministarstava, a na predlog Ministarstva prosvete, nauke i tehnološkog razvoja.\nTokom sastanka definisana je dinamika aktivnosti i postavljeni osnovni zadaci među kojima su i analiza postojećih resursa koje se tiču prevencije i intervencije u slučajevima nasilja u školama i uspostavljanje neophodne koordinacije i razmena informacija između radnih grupa ministarstava.\nInsistiralo se na tome da se ostvari efikasno povezivanje institucija na operativnom nivou. Sledeći korak međuministarskog operativnog radnog tela je regulisanje procedura u cilju formiranja sistemskog pristupa vršnjačkom nasilju gde će se uspostaviti jasne procedure saradnje između institucija i ustanova koje će doprineti efikasnijem reagovanju i prevenciji nasilja.\nPoseban akcenat će biti na zaštiti od digitalnog nasilja i iznalaženje optimalnih rešenja za preventivne aktivnosti i mehanizme zaštite od ovog vida vršnjačkog nasilja.


Gej muškarci zainteresovani za Chat dejt, Starije Žene Oglasi\nTražite li partnera? Pretražite nove korisnike u nastavku i možda naletite na svog idealnog saputnika. Započnite razgovor i dogovorite sastanak ove nedelje. Naš sajt ima na 1000 pridruženih korisnika koji su oduvek tražili da se ćaskaju sa osobom kao što ste Vi! Kreirajte svoj potpuno besplatan profil ovde\nVeoma strastven i normalan koji gaji simpatije prema starijima.\ntrazim stariju zenu koja voli mladje muskarce u krevetu


Casa del Poeta Tragico: Taschen\nNe znam koliko dugo ce Taschen slaviti 25-u godisnjicu svog postojanja. Meni se svakako cini, kada pomislim kada sam jos sebi kupila onog Gaudija iz prve serije koja obelezava jubilej, da je sigurno proslo bar tih 5 godina i da bi se sada vec moglo slaviti 30-a godina postojanja. Medjutim, oni i dalje slave tih prvih 25 godina i , sto se mene tice, to je sasvim u redu, sve iako je malo sasavo. Samo neka te knjige do nas dolaze tako povoljne :)\nEvo sta su sve novo najavili za februar :\nIzuzetno me raduje sto su izgleda odlucili da se malo vrate iz pretezno XX veka i moderne ka renesansi i baroku kao i 19.veku. Rado bih videla jos mnogo umetnika ovih epoha u ovoj ediciji ali za sada i ovo je mnogo :)\nPS Nije me mrzelo da proverim. Taschen je osnovan 1980, tako da sam tacno procenila da ce ove godine puniti 30 godina :)\nLabels: Taschen, umetnost


Niški aerodrom dobija nove letove | Play Travel\nNiški aerodrom dobija nove letove\nNovi letovi na niškom aerodromu Konstantin Veliki\nAerodrom u Nišu, “Kostantin Veliki” ovih dana je u završnoj fazi pregovora sa za sad neimenovanom low cost avio kompanijom kako bi u najskorijoj budućnosti bile pokrenute nove avio linije iz ovog grada.\nIako se ime low cost avio kompanije za sad ne navodi, kako se ne bi ugrozio proces pregovaranja, sasvim je izvesno da bi nova linija mogla da bude pokrenuta sa narednim letnjim redom letenja.\nU tom slučaju, prodaja avio karata bi počela u novembru, a za letove od 31. marta 2015. godine. Zvanično saopštenje sa svim detaljima ovog dogovora se očekuje tokom sredine septembra, za kad je predviđeno oficijalno potpisivanje ugovora.\nPo rečima Bojana Avramovića, iz Regionalne Razvojne Agencije, za sve nove avio kompanije, bilo tradicionalnog ili low cost karaktera kreirana je jedna tarifa, koju je ova low cost avio kompanija prihvatila. Po izjavi gospodina Avramovića, avio kompanija će leteti do jednog od glavnih evropskih aerodroma koji opslužuje ceo kontinent.\nOvo su odlične vesti za aerodrom koji već skoro godinu dana nema ni jednu aktivnu liniju, pa je zbog toga kreiran novi plan koji predviđa da niški “Kostantin Veliki” uskoro postane novo čvorište za low cost avio kompanije.\nAerodrom Nis Low Cost Nove Linije


OBJAVLJEN SNIMAK RUSKOG BOMBARDOVANJA: Pogledajte silovite udare avijacije po džihadistima - dugo neće moći da se oporave od ovoga (VIDEO) | Novosti.RS\nIstovremeno sa napadima ruskih aviona, sirijska artiljerija je tukla po teroristima Hajat Tahrir al-Šama u gradiću Al-Bara.\nSnimak ruskih napada je objavila RusVesna, i na njima se vidi sva žestina i ubitačna preciznost osvetničkih udara.\nIsti portal je naveo da je poginulo čak 70 džihadista, što je zasigurno neistina i potpuno preterana informacija.\nIpak, niko ne može da ospori da su proteklih meseci Rusi naneli teške gubitke džihadistima i njihovoj infrastrukturi, što će onemogućiti pro-turske teroriste da nastave jačanje svojih kapaciteta.\nSirija rat u Siriji vazdušni napad Idlib građanski rat u Siriji teroristi ruski avioni ruski napad Hajat Tahrir al-Šam


EKO-PAK: Fleksibilna ambalaža | Ambalaza i pakovanje\nEKO-PAK: Fleksibilna ambalaža\n17 новембра, 2020 17 априла, 2022 Ambipak magazin\tambalaža od kombinovanih materijala, eko-pak, fleksibilna ambalaža, flow pack\nKompanija Eko-pak iz Vladičinog Hana proizvodi fleksibilnu ambalažu po najnovijim standardima.\nZahtevi tržišta se iz dana u dan menjaju, a samim tim i kvalitet materijala, štampa kao i sam izgled fleksibilne ambalaže i u stalnoj trci sa konkurencijom, već duži niz godina kompania Eko-pak doo pruža svojim klijentima najbolji kvalitet.\nFleksibilna štampa vrhunskog kvaliteta\nŠtampa iz rolne u rolnu će svakako zadovoljiti potrebe korisnika koji imaju mašine za pakovanje iz rolne. Inače ova vrsta štampe visoko je kotirana kada postoji potreba za velikim tiražima jer pruža visok stepen uštede proporcionalno količini otisaka. Imamo mogućnost štampe do 8 boja pri čemu se dobija vrhunska flexografička štampa koja doprinosi kvalitetan prikaz artikla čime možemo kvalitetno odgovoriti na sve zahteve klijenata.\nKompanija proizvodi za skoro sve grane industrije: proizvodnja i štampa fleksibilnih materijala za pakovanje prehrambenih i neprehrambenih proizvoda. Eko-pak roizvodi su prepoznatljivi po tome što se izdvajaju na prodajnom mestu po kvalitetu materijala i štampe.\nZa koga je predviđena Eko-pak fleksibilna ambalaža\nMesna industrija, „Flow Pack“ pakovanja, konditorski proizvodi, snack proizvodi, sladoled, dehidrirani proizvodi, omotne i sliv etikete, deterdženti, sitna i omotna pakovanja, farmaceutska industrija, hemijska industrija.\nStalnim usavršavanjem tehnologija i ljudiskih potencijala, u sve većoj meri dobijamo najzahtevnije poslove kako od domaćih proizvođača, tako i od inostranih inostranih, a koji nam se vraćaju zadovoljni onim što dobijaju kod nas.\nEko-pak nudi tržištu svoju viziju evolucije ambalaže, pokazujući time svest o stalnom traganju za inovacijama, a usvajanjem najnaprednije tehnologije u oblasti štampe, proizvodnje i usluga, tržište nas prepoznaje kao jednog od najkvalitetnijih firmi o ovoj oblasti u regionu.\n← ŽIG „ČUVARKUĆA“- oznaka za natprosečan kvalitet domaćih proizvoda i čuvar životne sredine\nVišekratna „biserna“ PET boca za vodu →\nAMBALAŽA ZA HRANU: Staklena ambalaža – bezbednost, karakterstike, reciklaža\n18 априла, 2022 27 априла, 2022 Ambipak magazin


Utvrðen izveštaj o BiH, Hrvati odbili - B92\nBrisel -- Komitet za spoljnu politiku Evropskog parlamenta je utvrdio izveštaj o Bosni i Hercegovini koji nisu podržali parlamentarci iz Hrvatske.\nIzvor: Tanjug sreda, 16.06.2021. | 07:45\nOsudili su narušavanje državnosti i Ustava BiH, a domaæe politièare pozvali su da donesu Ustav koji æe biti u skladu sa Evropskom konvencijom o ljudskim pravima.\nOsudili su i nacionalistièku i zapaljivu retoriku, poricanje i velièanje ratnih zloèina.\nU Komitetu za spoljnu politiku ocenjeno je da u proces pomirenja moraju biti ukljuèeni mladi ljudi i to kroz obrazovanje.\nUtvrðeno je da razlièiti sadržaji u školskim udžbenicima istorije predstavljaju pretnju razvoju zajednièkog, graðanskog identiteta i socijalne kohezije.\nKomitet je poruèio da BiH mora u potpunosti da realizuje 14 prioriteta iz Mišljenja Evropske komisije, podseæajuæi na važnost efikasne saradnje razlièitih nivoa vlasti.\nPoruèili su i da pravosuðe u BiH mora biti nezavisno i profesionalno, te da je potrebno izvršiti reformu Visokog sudskog i tužilaèkog saveta (VSTV) u skladu sa preporukama Evropske komisije i Venecijanske komisije koje je savetodavno telo Saveta Evrope.\nKomitet za spoljnu politiku Parlamenta EU izrazio je zabrinutost za osnovna ljudska prava u Bosni i Hercegovini.\nIzmeðu ostalog, pozvali su na spreèavanje i sankcionisanje govora mržnje prema etnièkim i verskim manjinama, ženama, LGBTIQ+ osobama, migrantima i tražiocima azila.\nKako su naveli, žale zbog toga što BiH i dalje krši Evropsku konvenciju o ljudskim pravima, a ukazali su i na važnost poboljšanja rada medija.\nKomitet za spoljne poslove smatra da BiH mora imati centralizovane i harmonizovane procedure za registraciju firme i u tom kontekstu su naglašava nužnost digitalizacije, informatizacije javne uprave.\nZahtevaju i depolitizaciju javnih preduzeæa i pravljenje javno dostupnog registra kompanija koje su u državnom vlasništvu.\nMeðu potezima koje su pozdravili je i pristanak BiH da sprovede Pariski sporazum o zaštiti okoline, ali, urgiraju da mora imati standarde kao EU za zaštitu okoline, a to podrazumijeva "zelenu" i digitalnu transformaciju zemlje.\nKomitet poruèuje da BiH mora da reši bilateralna pitanja sa susednim državama, a to se odnosi na granicu sa Srbijom i Hrvatskom, kao i na rešavanje otvorenih pitanja u odnosima s Kosovom.\nVeæina evroparlamentaraca koji su èlanovi Komiteta za spoljnu politiku podržala je usvajanje ovog izveštaja, osmoro je bilo protiv, a meðu njima i evroparlamentarci iz Hrvatske Sunèana Glavak i Željana Zovko iz Hrvatske demokratske zajednice (HDZ), kao i Tonino Picula iz Socijaldemokratske partije (SDP).\nNa sednici Parlamenta EU ovaj izveštaj bi trebalo da bude razmatran u formi rezolucije.


Kineska kompanija Space Transportation nada se da će moći da poveže neke od najvećih svetskih gradova u samo sat vremena leta. Sudeći prema njenom sajtu, Tianxing I raketa poleće vertikalno sa manjim putničklim delom prikačenim za svoj trup. Kada dostigne pravu visinu, putnički segment se odvaja i raketa se vraća na zemlju.\nKompanija razvija ovaj avion tokom nekoliko godina i nada se da će biti u mogućnosti da ga postavi u putničku upotrebu 2025. godine. U animiranom predstavljanju podeljenom na sajtu kompanije, mogu se videti putnici koji se čekiraju u centru, nečega što deluje kao Šangaj, pred svoj put u Dubai. Infograf snimka prestavlja nam putovanje od 6.400 kilometara koje se završava u svega sat vremena.\nGovoreći o svom Tianxing I avionu, kompanija Space Transportation iznela je u zvaničnoj izjavi: "Razvijamo krilnu raketu za visoke brzine i transport sa jedne tačke na drugu, sa smanjenim troškovima u poređenju na obične rakete koje nose satelite i daleko brže modele od tradicionalnih aviona". Sudeći prema izveštajima, test letovi su planirani za sledeću godinu, nakon čega će uslediti prvi letovi bez posade 2024. godine i sa posadom godinu dana kasnije.\nOva kompanija takođe radi na orbitalnoj verziji ovih putovanja, planiranih do kraja ove decenije, a ona bi trebalo da odvedu putnike u svemir pre nego što ih orbitirajući transpurtuju do bilo koje tačke na planeti. Sudeći prema sajtu kompanije, svemirska varijanta ove letelice biće daleko brža, sa mogućnostima razvijanja brzina do neverovatnih 10.000 kilometara na sat.


Čović: EU neće težiti stvaranju migrantskih centara u BiH jer bi to bilo prerizično - Sve o Srpskoj\nČović: EU neće težiti stvaranju migrantskih centara u BiH jer bi to bilo prerizično\nUPOZORIO DA I BiH PROBLEMA MIGRANATA MORA POSMATRATI I KAO BEZBJEDNOSNI I POLITIČKI\nHrvatski član Predsjedništva BiH Dragan ČOVIĆ ocijenio da bi migrantska kriza mogla biti iskorištena u predizborne svrhe u BiH, pred oktobarske opšte izbore: „Neko će namjerno organizovati incident da bi na tome gradio neku politiku u ovih par mjeseci. To može biti vrlo opasno“\nHRVATSKI član Predsjedništva Bosne i Hercegovine Dragan Čović ocijenio je da Evropska unija neće donijeti nikakvu odluku koja bi išla u smjeru stvaranja migrantskih centara na teritoriji BiH, jer bi to bilo prerizično.\n„Staviti u jedan bezbjednosno-pravno još neizgrađen prostor jednu takvu populaciju ljudi, koja je uzdrmala i mnogo sigurnije evropske sisteme od ovih naših balkanskih, bilo bi prerizično“, kazao je Čović za Fenu, novinsku agenciju iz Federacije BiH.\nOn je kazao da migrantsku krizu doživljava, prije svega, kao humanitarno pitanje, a potom bezbjednosno i političko, dodavši da se u pojedinim zemljama Evrope, poput Slovenije, Austrije i Mađarske, humanitarna faza migrantske krize već završila i da one sada problem migranata posmatraju kao bezbjednosni i politički problem.\n„To će neminovno doći i u BiH koja je danas jako izložena, jer nema normalnu infrastrukturu državnih instrumenata kojom možemo kontrolisati taj put. Mi danas moramo biti spremni na ove dolaske, koridore, bez obzira kojim putem oni dolaze prema BiH“, rekao je on.\nČović je ocijenio da bi migrantska kriza mogla biti iskorištena u predizborne svrhe u BiH, pred oktobarske opšte izbore.\n„Neko će namjerno organizovati incident da bi na tome gradio neku politiku u ovih par mjeseci. To može biti vrlo opasno i zbog toga ćemo i mi u Predsjedništvu BiH insistirati da pravna država vrlo jasno funkcioniše, da korigujemo zakonska rješenja koja će biti na evropskim nivoima, kako bi upravljali tim procesom“, naveo je hrvatski član Predsjedništva BiH.\nPrema njegovim riječima, migrantska kriza od humanitarnih problema postaje bezbjednosni problem, jer postoje fizički incidenti među samim migrantima, poput onih u Salakovcu kod Mostara i na bihaćkom području, što na kraju vodi ka političkom problemu.\n„S obzirom na to da BiH u svojoj strukturi i na putevima kojim idu migrantski koridori, dominantno ima etnički čiste prostore na kojima žive Hrvati, Srbi ili Bošnjaci, naravno da imate i različita viđenja, ako to neko želi zloupotrijebiti. Ujveren sam da ćemo mi nadzirati taj proces, ali ne smijemo biti naivni oko toga“, rekao je Čović.\nTagoviDragan Čović EU migranti Predsjedništvo


Prikazivanje članaka po tagu Na Kosovu\nSreda, 11 Decembar 2013 17:34\nPesma Simonida, iz ciklusa pesama Na Kosovu je neposredan izraz rodoljubivog interesovanja Milana Rakića za slavu srpske nacionalne prošlosti i kulture. Nadahnuta je freskom srpske kraljice Simonide iz manastira Gračanica, koji je podigao kralj Milutin 1310. godine. U stihovima pesme Milan Rakić umetnički skladno i sugestivno oživljava duh dalekih vremena i događaja.\nNedelja, 24 Novembar 2013 16:46\nCiklus pesama Na Kosovu, Milan Rakić piše u periodu koji je, iako s povremenim kratkim prekidima proveo u konzulatu u Prištini. Prva pesma tog ciklusa Minare napisana je 1905., a poslednja Nasleđe 1911. godine. Nasleđe je najoptimističnija pesma iz ovog ciklusa. U njoj Milan Rakić opeva duboke korene koji ga vezuju za srpsku istoriju. Ona podseća na minuli srednji vek koji budućim generacijama treba da da duhovnu snagu.\nVi ste ovde: Home Pero Prikazivanje članaka po tagu Na Kosovu


Beta 2. maja 2017. 22:35\nSaradnja Moskve i Vašingtona u borbi protiv medjunarodnog terorizma u kontekstu krize u Siriji bila je glavna tema današnjeg telefonskog razgovora predsednika Rusije i SAD, Vladimira Putina i Donalda Trampa.\nKremlj je saopštio da su dvojica lidera razgovarala o mnogim aktuelnim pitanjima saradnje na medjunarodnoj sceni, a da je glavna tema bila mogućnost „koordinacije akcija u borbu protiv medjunarodnog terorizma u kontekstu sirijske krize“, prenosi TASS.\n„Predsednici su se dogovorili da ožive dijalog ministara spoljnih poslova dve zemlje kako bi našli opcije za konsolidaciju primirja kako bi postalo održivo i kontrolisano. Cilj je stvoriti uslove za pokretanje pravog procesa pomirenja u Siriji“, navodi se u saopštenju Kremlja i dodaje da će šefovi diplomatija obaveštavati lidere o postignutom napretku.\nBela kuća je saopštila da su Tramp i Putin imali „veoma dobar“ razgovor o sirijskom ratu i da su razgovarali o formiranju slobodnih zona, saglasivši se da je patnja u Siriji „predugo trajala“ i da sve strane moraju da urade „sve što mogu da okončaju nasilje“, prenosi AP.\nLideri Rusije i SAD su detaljno razgovarali o krizi na Korejskom poluostrvu.\n„Putin je pozvao na uzdržanost i da se preduzmu napori da se smanje tenzije“, saopštio je Kremlj, dodajući da su se predsednici dogovorili da zajednički rade na pronalaženju diplomatskih rešenja problema, navodi ruska agencija.\nRazgovor je, kako je saopštio Kremlj, protekao u „poslovnoj i konstruktivnoj atmosferi“.\nPutin i Tramp su razgovarali i o bilateralnoj saradnji, kao i o mogućnosti da se sastanu na marginama samita Grupe 20 industrijski najrazvijenijih zemalja u julu u Hamburgu.\nDvojica lidera su do sada nekoliko puta razgovarali telefonom, ali se nisu sastajali. Ovo je bio prvi razgovor od američkih raketnih napada na vazduhoplovnu bazu sirijskog režima, koji ima podršku Moskve.


Vesti Autor:Beta25. okt. 201919:36 > 19:41\nPremijerka Srbije Ana Brnabić rekla je u Moskvi da Sporazum o slobodnoj trgovini ne pravi Srbiji problem na putu ka Evropskoj uniji i da je "Brisel to danas potvrdio".\n„Ovo je ekonomski sporazum, nije politički sporazum. Mi kao zemlja, u okviru Sporazuma stabilizacije i pridruživanja koji imamo sa EU, imamo pravo na sporazume o slobodnoj trgovini sa međunarodnim organizacijama i sa pojedinačnim zemljama do trenutka kada ne uđemo u EU. U tom trenutku mi moramo da raskidamo sporazume o slobodnoj trgovini sa svim trećim zemljama, odnosno drugim međunarodnim organizacijama“, rekla je Brnabić.\nBrnabić počela posetu Moskvi, radni ručak s Medvedevim u inovacionom centru\nSporazumom o slobodnoj trgovini koji je Brnabić danas potpisala u Moskvi sa Evroazijskom ekonomskom unijom zadržan je visok stepen liberalizacije koji je postojao prema bilateralnim sporazumima o slobodnoj trgovini sa Rusijom, Belorusijom i Kazhstanom i proširuje se na Jermeniju i Kirgistan.\nOna je „onima koji kritikuju sporazum i navode da je politički, a ne ekonomski sporazum“ napomenula da je „od osnivanja te unije princip da ne postoje više sporazumi o slobodnoj trgovini pojedinačnih zemalja članica sa drugim zemljama već sa celom unijom, tako da ovo nismo uradili, ne bismo praktično mogli da imamo sporazume sa Rusijom, Belorusijom i Kazahstanom“.\nBrnabić je nakon potpisivanja rekla da je Srbija zbog dobrih pregovora dobila dodatne olakšice i još neka tržišta otvorena za srpske proizvode.\n„U vreme kada svet, nažalost, sve više teži protekcionizmu, Srbija ostaje posvećena slobodnoj trgovini, saradnji i razvoju u našem interesu“, rekla je predsednica Vlade.\nOna je dodala da se to pokazuje svakodnevnom politikom Vlade i na političkom i na ekonomskom nivou.\n„Sve ono što može našoj privredi, našim kompanijama, za naše građane da znači otvaranje većih tržišta, boljih prilika, boljih mogućnosti, mi ćemo kao Vlada Republike Srbije to i uraditi“, rekla je Brnabić.\nOna je navela da je otvaranje tržišta od 183 miliona ljudi za Srbiju istorijski dan.\nPredsednica Vlade Srbije Ana Brnabić i premijeri Rusije, Belorusije, Kazahstana, Jermenije i Kirgistana i predsedavajući Kolegija Evroazijske ekonomske komisije Tigran Sarkisjan su danas u Moskvi potpisali Sporazum o slobodnoj trgovini između Srbije i Evroazijske ekonomske unije.\nAna BrnabićEvroazijska unija\nSuđenje za nelegalnu gradnju policajcu odgovornom za Savamalu, negirao krivicu


On podiže, a "ništa se ne vidi": Robot koristi levitaciju za prenošenje predmeta - Telegraf.rs\n28/01/20 | 12:36 ≫ 11:17\nOn podiže, a "ništa se ne vidi": Robot koristi levitaciju za prenošenje predmeta\nUobičajene "ruke robota" inače su prekrivene mekim materijalima poput gume, ali ipak mogu oštetiti krhke i osetljive predmete\nPrintscreen: YouTube/ETH News for Industry\nNaučnici su razvili ruku robota koja može da podiže i nosi predmete bez dodirivanja, odnosno koristeći ultrazvučnu levitaciju. Istraživači iz Ciriha koristili su sićušne zvučnike koji emituju zvuk na strogo kontrolisanim frekvencijama i jačinama kako bi "uhvatili" predmet.\n"Zvučni talasi iz zvučnika stvaraju polje pritiska koje drži jedan predmet gore - neku vrstu akustičke levitacije", tvrdi istraživač dr Marsel Šak.\nDr Šak kaže da će akustički držač biti idealan za osetljive zadatke poput sastavljanja satova ili mikročipova, gde bi bilo kakvo oštećenje žigova dosta koštalo, piše Daily Mail.\nZvučni talasi koji se koriste za levitaciju objekta takođe mogu pomerati predmet usmeravanjem zvuka, kažu u timu stručnjaka. Uobičajene "ruke robota" inače su prekrivene mekim materijalima poput gume, ali ipak mogu oštetiti krhke i osetljive predmete, objasnio je Šak.\nEfekat akustike nije novi izum, koristi se više od 80 godina i prvi put je primenjen na putovanjima u svemir. Kao rezultat ovakve "ruke robota", izgleda da predmeti koje pomera i nosi – lebde slobodno u vazduhu.\nIzum je trenutno u fazi prototipa, a dr Šak i njegov tim kreirali su softver koji im omogućava kontrolu zvučnika i podešavanje tačaka zvučnog pritiska, prenosi RTS. Ta inovacija će verovatno biti zanimljiva industriji satova, gde je precizna mikromehanika od suštinskog značaja za rukovanje skupocenim komponentama.\nBambi, Doli, Toto i Miki: Ovo su najpopularnije životinje u istoriji koje su inspirisale mnoge ljude\nIzašao je trejler za seriju sa Draganom Bjelogrlićem: "Tajkun" je stigao\nNevena pustila Švajcarcima Sandru Afriku, spiker oduševljeno pozvao gledaoce da đuskaju


Subvencije za gasne priključke – Općina Vogošća\nKJKP “Sarajevogas” nam je dostavio informaciju sljedeće sadržine kako bismo je distribuirali građanima:\nU cilju smanjenja zagađenja zraka u Kantonu Sarajevo i stimulisana građana da koriste prirodni gas, potpisan je Aneks sporazuma o saradnji između Ministarstva prostornog uređenja, građenja i zaštite okoliša Kantona Sarajevo i KJKP „Sarajevogas“ d.o.o. Sarajevo, o nastavku projekta „Subvencioniranja gasnih priključaka na postojeću infrastrukturu Sarajevogasa“. Predmet Sporazuma je realizacija dva projekta:\na Subvencioniranje troškova izgradnje novih priključaka stambenih objekata na distributivnu gasnu mrežu. Troškovi izgradnje priključka na distributivnu gasnu mrežu uključuju: materijal i radove potrebne za izgradnju priključka, te nabavku i ugradnju regulaciono-mjernog seta (RMS-a).\nb Drugi projekat je subvencioniranje troškova rekonstrukcije unutrašnje gasne instalacije vlasnicima individualnih stambenih jedinica/objekata koji su priključeni na distributivnu gasnu mrežu do 31.12.2108.godine. troškovi rekonstrukcije unutrašnje gasne instalacije uključuju troškove radova i materijala na rekonstrukciji unutrašnje gasne instalacije.\nJavni pozivi za izbor korisnika subvencije su objavljeni 18.03.2019.godine i kompletan sadržaj je dostupan na web stranici Kantona Sarajevo. Javni pozivi ostaju otvoreni šezdeset dana od dana objavljivanja.\nMaksimalan iznos subvenicioniranja troškova iznosi 1.000,00 KM (bez PDV-a) po stambenoj jedinici.


Evropski mediji: Meta sankcija zbog oružja nije Srbija već Rusija - Sputnjik Srbija\n11:02 10.11.2019 (osveženo 11:22 10.11.2019) Preuzmite kraći link\nMagazin podseća da je visoki zvaničnik Stejt departmenta Tomas Zarzecki boravio u Beogradu, gde je sa srpskim zvaničnicima razgovarao o kupovini sofisticiranih protivvazduhoplovnih raketnih sistema od Rusije.\nZarzecki rukovodi Radnom grupom 231 američkog Stejt departmenta, zaduženom za primenu sankcija prema ruskom bezbednosnom sektoru i onima koji s njim sarađuju.\n„Zakon o suprotstavljanju američkim protivnicima putem sankcija je vrlo ozbiljan kada su ovakve stvari u pitanju“, kaže visoki zapadni diplomata za „Nju Jurop“.\nVisoki zvaničnik američke administracije ističe za „Nju Jurop“ da su sankcije usmerene na Rusiju, a ne na bilo koga drugog, i da im nije cilj da naruše odbrambene sposobnosti partnera SAD.\n„Primena je propisana zakonom i razgovore vodimo da bismo pomogli zemljama da prepoznaju kojim bi transakcijama rizikovale da im budu uvedene sankcije pre nego što se to desi. Sankcije su ozbiljne i imaju punu podršku Kongresa“, naveo je taj zvaničnik.\n„Nju Jurop“ podseća da je u centru pažnje kupovina protivvazduhoplovnog sistema „Pancir“, koji je prvi put prikazan tokom zajedničke srpsko-ruske vojne vežbe koja je krajem oktobra održana u Beogradu.\nPrema pisanju magazina, mnogi veruju da je taj potez bio namerna provokacija usmerena ka NATO-u.\n„Izgleda da Rusi nisu pitali domaćina, Srbiju. Pre će biti da su im rekli da S-400 dolazi“, rekao je za „Nju Jurop“ diplomata zadužen za bezbednosna pitanja, govoreći o protivvazduhoplovnom sistemu treće generacije, koji je bio u prvom planu nesporazuma između NATO-a i članice tog saveza, Turske, zbog odluke te zemlje da kupi rusko oružje.\n„Pored toga, činjenica da je S-400 raspoređen u Srbiji znači da je zemlja-članica NATO-a morala da dopusti tranzit, što je i učinila. To je i ignorisanje Alijanse“, dodao je diplomata u izjavi za magazin.


Vrijedna donacija uručena Prijestonici Cetinje – Volvox\nKonzorcijum ,,Žičara Kotor Lovćen“, koji čine kompanije Novi Volvox i Leitner, donirao je 100 tablet računara Prijestonici Cetinje, namijenjene cetinjskim srednjim i osnovnim školama. Donaciju, vrijednu 21.000 eura, gradonačelniku Prijestonice Nikoli Đuraškoviću uručio je predstavnik konzorcijuma Martin Lajtner.\nPovodom donacije u Prijestonici Cetinje organizovana je prigodna svečanost, kojoj su pored gradonačelnika i predstavnika konzorcijuma ,,Žičara Kotor Lovćen“, prisustvovali ministar prosvjete u Vladi Crne Gore mr Miomir Vojinović i direktori osnovnih i srednjih škola.\nNaš partner, kompanija Leitner ima 130 godina dugu tradiciju u proizvodnji infrastrukturne opreme za zimski i planinski turizam, a pored Italije, Švajcarske, Slovačke, Francuske i SAD-a, sada je prisutna i u Crnoj Gori.\nKonzorcijum Leitner – Novi Volvox gradiće žičaru od Kotora do Lovćena, čija izgradnja treba da počne 13. jula ove godine.


Radionica RPK Sombor\nUprava Carina > Informacije > Seminari > Radionica RPK Sombor\nKako se razvoj domaće privrede može očekivati jedino u sinergiji svih nadležnih institucija i samih privrednika, ove jeseni je organizovan niz edukativnih radionica pod nazivom „Razvoj preduzetništva, efikasnije poslovanje i jačanje konkurentnosti“, u organizaciji Privredne komore Srbije, a u saradnji sa Ministarstvom privrede i Ministarstvom finansija-Upravom carina.\nЈedanaesta, a ujedno i pretposlednja takva radionica održana je 10. decembra 2015. godine u Regionalnoj privrednoj komori Sombor, na kojoj se prisutnima na početku obratio predsednik privredne komore, Zoran Bulatović.\nNa vrlo posećenom skupu, privrednici su imali priliku da od Slobodana Filipovića, samostalnog savetnika za poslove Biroa za javna ovlašćenja i Biznis info servisa Privredne komore Srbije, čuju više o novom paketu usluga PKS, koji obuhvata pravnu pomoć, finansijski konsalting, podršku za izlazak na inostrana tržišta, pomoć u apliciranju za fondove i programe EU. Tom prilokom predstavljen je i web portal poslovanje.rs na kome se nalaze brojne informacije o raspoloživim izvorima finansiranja, bazama potencijalnih poslovnih partnera, kao i Biznis Info Servis – informativni servis PKS koji u roku od 48 sati obezbeđuje informacije potrebne za dnevno poslovanje.\nPredstavnica Ministarstva privrede, Milica Zatezalo, savetnik u Sektoru za razvoj malih i srednjih preduzeća, govorila je prisutnima o merama finansijske podrške, sa naglaskom na Program podrške malim preduzećima za nabavku opreme u 2015. godini. Zatezalo je tom prilikom naglasila da je cilj jačanje konkurentnosti privrednih subjekata, unapređenje njihovog poslovanja i internacionalizacije, kao i kreiranje novih radnih mesta kroz investicije u opremu.\nIvanka Јovetić, samostalni savetnik u Odeljenju za tranzit robe u Upravi carina približila je preduzetnicima način funkcionisanja Novog kompjuterizovanog tranzitnog sistema (NCTS).\nZa predstavnike privredne zajednice su od velikog značaja i mere koje omogućavaju pojednostavljenje carinskih procedura, poput kućnog carinjenja, pojednostavljenja po fakturi, ovlašćenog privrednog subjekta (OPS), ovlašćenog primaoca i ovlašćenog pošiljaoca, koje je detaljnije objasnio Vladimir Ilić, samostalni savetnik u Odseku za pojednostavljenje carinske procedure Uprave carina.


Kotor: Posle 40 godina sklonili sliku Svetog Save iz gimnazij\nTanjug 25. septembra 2021. 14:09\nKOTOR – Iako je zidove kotorske Gimnazije krasila još od 1984. godine, slika Svetog Save moraće da bude uklonjena iz kabineta za crnogorski, srpski, bosanski i hrvatski jezik.\nKako je saopšteno “Vijestima” iz Uprave za inspekcijske poslove, Prosvetna inspekcija nedavno je po prijavi roditelja kontrolisala kotorsku Gimnaziju i zatražila od uprave škole da u roku od tri dana ukloni sliku Svetog Save iz kabineta, pozivajući se na član 5 Opšteg zakona o obrazovanju i vaspitanju, kojim je precizirano da je “obrazovanje i vaspitanje svetovnog karaktera”.\n”Vijestima” je iz škole nezvanično potvrđeno da su nedavno imali posetu Prosvetne inspekcije, a da je ustanova kontrolisana upravo zbog prijave u vezi sa slikom.\nDa je slika decenijama u kotorskoj Gimnaziji, posvedočio je nekadašnji direktor Mirko Maslovar, koji je ovom školom rukovodio od 1982. do 2011. godine.\n”Od 1984, od kad smo se uselili, tamo je slika Svetog Save, u kabinetu za tadašnji srpsko-hrvatskog jezik i književnost, zato što je i književnost Svetog Save bila deo školskog programa”, rekao je Maslovar “Vijestima”.\nOn je naglasio da nikada nisu zabeležene primedbe roditelja ili nastavnog osoblja, kao ni inspekcije, zbog te i desetine drugih slika pisaca narodne i srednjovekovne književnosti, i da je reć o slici, a ne o religijskoj ikoni.\nMarija Zaharova: „Prisustvo NATO-a na Baltiku…\nAfrička unija suspendovala učešće Sudana u svim aktivnostima\nAfrička unija suspendovala učešće Sudana\nU Italiji ukradeni QR kodovi za izradu Zelenog pasoša EU


Gimnazijalci prvi u streljaštvu - juGmedia\nGimnazijalci prvi u streljaštvu\nUčenici vranjske Gimnazije “Bora Stanković” osvojili su prvo mesto na okružnom takmičenju u streljaštvu održanom danas na gradskom strelištu u svom gradu, i time ostvarili prolaz na republičko takmičenje.\nTomislav Anđelković, Zlatan Petrov i Vukan Stevanović, bili su najbolja ekipa u muškoj konkurenciji, dok je Aleksandra Dimković bila prva u pojedinačnoj ženskoj kategoriji.\nDirektorka škole Suzana Mišić Stanković, kaže da ovim uspehom, njeni učenici odlaze na republičko takmičenje koje će biti organizovano aprila u Smederevu.\n“Inače, ista ekipa je ove godine proglašena za najbolji sportski kolektiv srednjih škola. Profesor koji je vodio i spremao učenike je Marjan Stanojković i iz godine u godinu beleži sjajne rezultate”, ističe Mišić Stanković.\nNa takmičenju su učestvovale ekipe iz Vranja, Vladičinog Hana i Surdulice.\nPotpisan sporazum za stvaranje povoljnijeg privrednog ambijenta\nUhapšen Crnogorac koji je pretukao Vranjanca na Kopaoniku\nPolicija je uhapsila državljanina Crne Gore zbog sumnje da je u ugostiteljskom objektu na Kopaoniku učestvovao u tuči u kojoj su dve osobe teško povređene.…\nPoruke podrške obolelima od korona virusa\nAktivisti Centra za društvene integracije u Vranju uputili su poziv svim ljudima dobre volje koji žele da se uključe u akciju podrške obolelima od…